આ તમામ પ્રોડકટ્સે માર્કેટમાં એવી ધૂમ મચાવી કે તમિલનાડુ અને ઉત્તરપ્રદેશ સહિત મોટાં રાજ્યોમાં કેવિનકેરનો ડંકો વાગ્યો. ધીરે-ધીરે આ નાનકડો વેપાર વાર્ષિક ૧૦૧૬ કરોડ રૂપિયાનું ટર્નઓવર કરવા લાગ્યો. ૫૦૦ કરોડ રૂપિયાના નવા રોકાણનો ઉપયોગ કરી વ્યવસાય વધારવાની સાથે હવે તેમનો ધ્યેય છે ત્રણ વર્ષમાં જ વર્ષે ૧૫૦૦ કરોડ રૂપિયાના ટર્નઓવર સુધી પહોંચવાનો. આંતરરાષ્ટ્રીય કંપનીઓને ભૂ પાનાર કેવિનકેરના એમડી રંગનાથન્ કહે છે, ‘મોટી કંપનીઓ હંમેશાં ગ્રામીણ માર્કેટની અવગણના કરે છે, પણ હું છેક છેવાડાના લોકો સુધી પહોંચ્યો. મેં ગ્રાહકોને ભરોસો આપ્યો કે પહેલા મારી પ્રોડકટ્સ વાપરીને જુઓ, પછી તેને રિજેક્ટ કરજો.’